SET สัปดาห์นี้ Sideways จับตางบ Q1 บจ.-ตัวเลขเศรษฐกิจตปท. ชู CRC-AMATA-BBL หุ้นเด่น
“บล.กรุงศรี พัฒนสิน” ชี้ SET สัปดาห์นี้ Sideways จับตางบไตรมาส 1/66 บริษัทจดทะเบียน-ตัวเลขเศรษฐกิจในและต่างประเทศ พร้อมทิศทางฟันด์โฟลว์ ชู CRC-AMATA-BBL  หุ้นเด่น
SET สัปดาห์นี้ Sideways จับตางบไตรมาส 1/66 บริษัทจดทะเบียน-ตัวเลขเศรษฐกิจในและต่างประเทศ พร้อมทิศทางตปท. ชู CRC-AMATA-BBL  หุ้นเด่น
25 เม.ย. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (24-28 เม.ย.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ Sideways แนวต้าน 1,572-1,586 จุด และแนวรับ 1,543-1,518 จุด
โดยแนะจับตา GDP สหรัฐไตรมาส 1/66 วันที่ 27 เม.ย.66 คาดอยู่ที่ 2.0% เทียบไตรมาสก่อนหน้า ส่วน 29 เม.ย. ติดตาม GDP ไตรมาส 1/66 ยุโรปคาดติดลบ 0.1% เทียบไตรมาสก่อนหน้า
ส่วน 28 พ.ค. ประชุม BOJ ครั้งแรกในสมัยของผู้ว่า Kazuo Euda ตลาดคาดจะคงนโยบายการเงิน Dovish คือ YCC และคงดอกเบี้ยฯที่ -0.1% ส่วนวันที่ 24 เม.ย. สภาชิกสภาผู้แทนราษฎรฝรั่งเศสมีกำหนดการเยือนไต้หวัน อาจทำให้ความตึงเครียดไต้หวันกับจีนเพิ่มขึ้น
ด้านในประเทศ 24 เม.ย. ติดตามยอดส่งออกไทย ตลาดคาดติดลบ 16.1% เทียบช่วงเดียวกันของปีก่อน vs prev. -4.7% เทียบช่วงเดียวกันของปีก่อน และยอดนำเข้าคาด -5.1% เทียบช่วงเดียวกันของปีก่อน vs prev. 1.1% เทียบช่วงเดียวกันของปีก่อน ส่วนดุลการค้าตลาดคาด -1.0 พันล้านเหรียญ รายละเอียดตลาดส่งออก และสินค้าส่งออกที่ขยาย&amp;หดตัว
ขณะเดียวกันวันที่ 25 เม.ย. ติดตาม กกพ. เคาะปรับลดค่า Ft งวดพ.ค.-ส.ค.66 ลดลงจาก 4.77 บาท หากปรับประเมิน  เป็น Sentiment ลบต่อหุ้นกลุ่มโรงไฟฟ้า แต่บวกต่อหุ้นที่ใช้ไฟ อาทิ กลุ่มโรงแรม, ร้านอาหาร, กลุ่มค้าปลีก
นอกจากนี้ติดตามรายงานงบไตรมาส 1/66 ฝั่ง Real Sector คาด 25 เม.ย. SCGP คาดกำไรสุทธิที่ 1,025 ล้านบาท โต128% เทียบไตรมาสก่อนหน้า,ลดลง 38.2%เทียบช่วงเดียวกันของปีก่อน และ 26 เม.ย. ติดตามงบ BH คาดกำไรสุทธิ 1,570 ล้านบาท โต 1.6% เทียบไตรมาสก่อนหน้า และเพิ่มขึ้น 116.5% เทียบช่วงเดียวกันของปีก่อน และ SCC คาดกำไรสุทธิ 3,618 ล้านบาท โต 2,201% เทียบไตรมาสก่อนหน้า,ลดลง 59.1% เทียบช่วงเดียวกันของปีก่อน
กลยุทธ์การลงทุน:ประเมินภาพตลาดสัปดาห์นี้ “Sideways” โดยเป็นช่วง Silent Period ไม่มีการให้ความเห็นคณะกรรมการ Fed ก่อนการประชุม ต้นเดือน พ.ค.โดยโฟกัสหลักของไทย คือรายงานงบงวดไตรมาส 1/66  ของฝั่ง Real Sector อาทิ SCGP, BH, SCC
หลังจากกลุ่มธนาคารประกาศงบออกมา อยู่ที่ 4.93 หมื่นล้านบาท ดีกว่าที่ตลาดคาด 10.4% แข็งแกร่งทั้งรายได้ที่ไม่ใช่ดอกเบี้ย, รายได้ค่าธรรมเนียม-ฯลฯ ทำให้คาดหวังจะเห็นงบกลุ่ม Domestic ออกมาดีในระยะถัดไป
ส่วนหุ้นเด่นสัปดาห์นี้ : แนะนำ CRC, AMATA, BBL  โดย CRC แนะนำราคาเป้าหมาย 50 บาท การบริโภคคึกคัก ท่องเที่ยวฟื้น ค่าไฟมีโอกาสลงและการเลือกตั้งใกล้เข้ามา ส่วน AMATA แนะนำราคาเป้าหมาย 25 บาท รับประโยชน์ย้ายฐานการผลิตจาก Geopolitical risk+มีแผน Spin-off ธุรกิจสาธารณูปโภค และ BBL แนะนำราคาเป้าหมาย 200 บาท งบดีทั้งจากรายได้, NPL, คุณภาพสินทรัพย์แกร่ง และความเพียงพอสำรองมากสุดในกลุ่มม